В периода 7 септември - 3 октомври 2021 г. ще се проведе поредното преброяване на населението и жилищния фонд в България.
В 0.00 часа на 7 септември ще стартира електронното преброяване, което ще продължи до 24.00 часа на 17 септември. Всеки човек, живеещ на територията на страната, ще може да преброи себе си и семейството си, като попълни онлайн преброителната карта на следния адрес: [www.census2021.bg](http://www.census2021.bg/).
Хората трябва да знаят, че попълването на картата е бързо и лесно. За целта са необходими само компютър, таблет или мобилен телефон, български документ за самоличност, ЕГН и валиден електронен адрес. За да си изясните всички технически подробности около попълването на преброителната карта, можете да се запознаете с образец от нея предварително на следния адрес:<https://census2021.bg/wp-content/uploads/2021/06/karta_jilishta_16str_obrazec.pdf> .
Не бива да забравяте, че срокът, в който можете да участвате в преброяването по електронен път, ще приключи на 17 септември в 24 часа.
От 8 ч. на 18 септември до 20 ч. на 3 октомври преброяването ще се извършва на място по домовете с преброител.